AS Sangar Valga Vabrik juhatuse
esimees Gunnar Kraft ütles aripaev.ee-le, et Valga vabrik müüdi Soome firmale
M.A.S.I Company OY, kuna 90 protsenti toodangust oli allhange.
Kuna M.A.S.I poolt tellitava allhanke osakaal moodustas juba 90% Valga vabriku toodangust, otsustati vabrik Soome firmale müüa.
Kraft rääkis, et Sangari toodete tootmine jätkub Tartus. „Valgas jätkatakse teksaste ja spordirõivaste tootmisega,“ märkis ta.
„Kõik endised Valga vabriku töötajad jäävad alles ning töötajaid on juurdegi vaja, kuna plaan on Valga tootmist edasi arendada,“ rääkis Kraft.
Eesti majanduse jahenemine Valga tootmist ei mõjuta, kuna kogu toodang
müüakse Soomes. Vahur Kraft ütles, et hetkel on pool M.A.S.I tootmisest Eestis
ja pool Soomes.
M.A.S.I Company OY on noorte- ja spordirõivaid tootev ning turustav ettevõte. Firma käive 2006. aastal oli 13,8 miljonit eurot, ettevõte annab tööd 135 inimesele ning firma kaubamärkide hulka kuuluvad Lee Cooper, Very Nice, Sail Ski, Fredrikson ja Tiklas.